Wilde diere hoort in die natuur, sê die DBV - ProAgri
by Marlien Van der Westhuizen 31st January 2014, 9:56 am 3.3k Views Comments Off on Wilde diere hoort in die natuur, sê die DBV
Die Nasionale Dierebeskermingsvereniging het ingegryp om 'n besending reptiele en amfibiese diere wat op die Johannesburgse Lughawe in 'n vragarea agter gebly het, te red. Baie van die 1 600 diere het reeds gevrek. 'n Slegte reuk het inspekteurs se aandag getrek.
Die diere was op pad van Madagaskar na Amerika om ten duurste as eksotiese troeteldiere verkoop te word, toe 'n aantal vlugte gekanselleer is.
Die DBV sê in 'n sterk bewoorde verklaring, hoewel dit wettig is om die diere te verhandel, is die praktyk baie wreed. Al die diere word in die natuur gevang en dan vir die vervoeraksie in lapsakkies en plastiekpype gedruk om almal saam sonder enige water of kos in houers ingedruk te word.
In 2008 is daar op 'n soortgelyke besending beslag gelê. Ainsley sê ondanks die grootste sorg moontlik, het daar maar enkele diere oorleef.